《雪后南泛宿潘氏》
明代·蔡羽

黄芦萧萧寒，草短日光白。
有客弄烟绮，独挂沧江席。
起披楞伽雪，忽见茶磨脊。
蓬莱白银宫，宛转在几格。
天华动物表，霁色澄川陌。
鹤立千年松，练挂一片石。
古厓屏风青，冰壶金鲤赤。
鸡鸣枫树林，马度梅花驿。
茫茫五湖间，未见范蠡宅。
悲歌对尊酒，浮生苦行役。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。